Пипи Дългото чорапче е героиня на шведската писателка Астрид Линдгрен, която всъщност се казва Пипилота Виктуалия Транспаранта Ментолка Ефраимова Дългото чорапче. И въпреки, че е само на девет години, тя живее сама… Всъщност не точно сама, защото си има кон и маймунка, както и двама верни приятели от съседната къща – Томи и Аника. Щуротиите, на Пипи Дългото чорапче сами се пръкват в рижавата ѝ главица, успяваща да попадне в най-неочакваните и невъзможни ситуации, които само едно дете може да реши, че са „нормални”. Именно затова Пипи Дългото чорапче, Томи и Аника, се превръщат в неразделно трио. Майката на Пипи Дългото чорапче е починала още когато е била бебе, а баща ѝ е капитан Ефраим Дългия чорап, който в последствие става „дебел бял вожд” на остров Корекоредут. Двамата не са се виждали дълги години, тъй като той паднал зад борда на кораба и изчезнал в морето. За щастие, един прекрасен ден Ефраим дългия чорап и Пипи Дългото чорапче се срещат отново и… Спираме до тук – няма да издаваме повече, ако все пак някой от вас не е чел романа!